Ανακοίνωση προς τους κοινοτικούς εισαγωγείς ορισμένων προϊόντων καταγωγής Λαϊκής Δημοκρατίας της Κίνας που υπόκεινται σε ποσοτικές ποσοστώσεις

(2001/C 192/03)

Σύμφωνα με το άρθρο 3 του κανονισμού (ΕΚ) αριθ. 520/94 του Συμβουλίου, της 7ης Μαρτίου 1994, για τη θέσπιση διαδικασίας κοινοτικής διαχείρισης των ποσοτικών ποσοστώσεων(1), οι κοινοτικοί εισαγωγείς ενημερώνονται για τα ακόλουθα:

1. Με τον κανονισμό (ΕΚ) αριθ. 1394/2001(2), η Ευρωπαϊκή Επιτροπή καθόρισε συγκεκριμένες διαδικασίες για την κατανομή το 2002 ορισμένων κοινοτικών ποσοτικών ποσοστώσεων που εισήχθησαν για τη Λαϊκή Δημοκρατία της Κίνας με τον κανονισμό (ΕΚ) αριθ. 519/94 του Συμβουλίου, της 7ης Μαρτίου 1994(3).

2. Η διαχείριση αυτών των ποσοστώσεων θα πραγματοποιηθεί με τη μέθοδο που βασίζεται στις παραδοσιακές ροές του εμπορίου [άρθρο 2 παράγραφος 2 στοιχείο α) του κανονισμού (ΕΚ) αριθ. 520/94]. Σύμφωνα με τη μέθοδο αυτή, οι ποσοστώσεις διαιρούνται σε δύο τμήματα, το ένα προοριζόμενο για τους παραδοσιακούς εισαγωγείς και το άλλο για τους λοιπούς εισαγωγείς. Πάντως, το τμήμα που προορίζεται για τους λοιπούς εισαγωγείς θα κατανέμεται κατ' αναλογία των ποσοτήτων που έχουν ζητηθεί· η ποσότητα που ζητεί κάθε μη παραδοσιακός εισαγωγέας δεν μπορεί να υπερβαίνει την ποσότητα ή την αξία που προσδιορίζεται για κάθε προϊόν στο παράρτημα Ι της παρούσας ανακοίνωσης.

Ως παραδοσιακοί θεωρούνται οι εισαγωγείς που μπορούν να αποδείξουν ότι εισήγαγαν στην Κοινότητα το προϊόν ή τα προϊόντα που καλύπτονται από τις συγκεκριμένες ποσοστώσεις κατά το ημερολογιακό έτος 1998 ή 1999.

3. Για να έχουν δικαίωμα συμμετοχής στην κατανομή των ποσοστώσεων αυτών, οι κοινοτικοί εισαγωγείς, ανεξάρτητα από τον τόπο εγκατάστασής τους στην Κοινότητα, μπορούν να υποβάλλουν στις αρμόδιες αρχές κράτους μέλους της επιλογής τους μία μόνο αίτηση αδείας για κάθε ποσόστωση, συνταγμένη στην ή στις επίσημες γλώσσες αυτού του κράτους μέλους. Ο κατάλογος των αρμοδίων υπηρεσιών παρατίθεται στο παράρτημα ΙΙ της παρούσας ανακοίνωσης.

4. Σύμφωνα με το άρθρο 3 του κανονισμού (ΕΚ) αριθ. 738/94 της Επιτροπής, της 30ής Μαρτίου 1994, για τον καθορισμό ορισμένων διατάξεων εφαρμογής του κανονισμού (ΕΚ) αριθ. 520/94(4), η αίτηση για άδεια εισαγωγής περιλαμβάνει μόνον τις ακόλουθες καταχωρήσεις:

α) το πλήρες όνομα και διεύθυνση του αιτούντος (περιλαμβανομένων και του αριθμού τηλεφώνου, φαξ και, εφόσον υπάρχει, του αριθμού αναγνώρισης που έχει καταχωρηθεί στις αρμόδιες εθνικές υπηρεσίες), καθώς και τον αριθμό μητρώου ΦΠΑ, εφόσον ο αιτών είναι υποκείμενος στον ΦΠΑ·

β) την ένδειξη της περιόδου ποσόστωσης, π.χ. "2002"·

γ) ενδεχομένως, το πλήρες όνομα και διεύθυνση του διασαφηστή ή του αντιπροσώπου του αιτούντος (περιλαμβανομένων και του αριθμού τηλεφώνου και φαξ)·

δ) την περιγραφή των εμπορευμάτων, με μνεία:

- της εμπορικής περιγραφής τους,

- του κωδικού συνδυασμένης ονοματολογίας (ΣΟ),

- λεπτομερειών σχετικά με την καταγωγή και τον τόπο αποστολής τους·

ε) τις αιτούμενες ποσότητες, εκφρασμένες στη μονάδα μέτρησης που χρησιμοποιήθηκε για τον καθορισμό της ποσόστωσης·

στ) όταν η αίτηση για άδεια αφορά υποδήματα και η ποσοτική ποσόστωση καλύπτει δύο κωδικούς ΣΟ, την ανάλυση των αιτουμένων ποσοτήτων ανά κωδικό ΣΟ·

ζ) την ακόλουθη δήλωση ακολουθούμενη από την ημερομηνία, την υπογραφή του αιτούντος και το όνομά του με κεφαλαία γράμματα: "Ο υπογράφων δηλώνω ότι οι πληροφορίες που αναγράφονται στην παρούσα αίτηση είναι ακριβείς και παρέχονται καλή τη πίστει, ότι είμαι εγκατεστημένος στην Ευρωπαϊκή Κοινότητα, και ότι η παρούσα αίτηση είναι η μοναδική αίτηση που έχω υποβάλει ή έχει υποβληθεί επ' ονόματί μου όσον αφορά την ποσόστωση για τα εμπορεύματα που περιγράφονται στην παρούσα αίτηση.

Δεσμεύομαι να επιστρέψω την άδεια στην εκδούσα αρχή, εντός δέκα εργάσιμων ημερών από την ημερομηνία λήξης της."

5. Για να μπορούν να συμμετάσχουν στη χορήγηση του τμήματος της ποσόστωσης που προορίζεται για τους παραδοσιακούς εισαγωγείς, οι εισαγωγείς συνοδεύουν την αίτηση αδείας με επικυρωμένα αντίγραφα των διασαφήσεων για θέση σε ελεύθερη κυκλοφορία, που εκδόθηκαν κατά τη διάρκεια του ημερολογιακού έτους 1998 ή του 1999 στο όνομά τους ή, ενδεχομένως, στο όνομα του επιχειρηματία του οποίου τη δραστηριότητα έχουν αναλάβει, και αναφέρονται στη θέση σε ελεύθερη κυκλοφορία προϊόντων καταγωγής Λαϊκής Δημοκρατίας της Κίνας που καλύπτονται από την ποσοτική ποσόστωση που αναφέρεται στην αίτηση αδείας.

Εναλλακτικά, ο αιτών δύναται να επισυνάπτει στην αίτηση αδείας έγγραφα που έχουν εκδοθεί και επικυρωθεί από τις αρμόδιες εθνικές υπηρεσίες βάσει των τελωνειακών πληροφοριών που αυτές διαθέτουν και τα οποία αποδεικνύουν ότι ο αιτών, ή ο επιχειρηματίας του οποίου τη δραστηριότητα έχει αναλάβει αυτός, έχει πράγματι εισαγάγει τα συγκεκριμένα προϊόντα κατά τη διάρκεια του ημερολογιακού έτους 1998 ή 1999.

Εναλλακτικά, ο αιτών που κατέχει ήδη άδεια εισαγωγής εκδοθείσα βάσει της κοινοτικής νομοθεσίας [είτε του κανονισμού (ΕΚ) αριθ. 20121/97 ή/και (ΕΚ) αριθ. 1280/98 ή του κανονισμού (ΕΚ) αριθ. 2297/98 ή/και (ΕΚ) αριθ. 1469/1999] για τα προϊόντα που καλύπτονται από την ποσοτική ποσόστωση την οποία αφορά η αίτηση αδείας, δύναται να συνοδεύει την αίτηση αδείας του με αντίγραφο παλαιότερων αδειών. Στην περίπτωση αυτή, ωστόσο, ο αιτών πρέπει να μνημονεύει στην αίτηση αδείας τον συνολικό όγκο των εισαγωγών του συγκεκριμένου προϊόντος που πραγματοποιήθηκαν το 1998 ή το 1999.

6. Όταν υποβάλλουν αίτηση για τη χορήγηση τμήματος της ποσόστωσης που προορίζεται για τους μη παραδοσιακούς εισαγωγείς, οι επιχειρηματίες που θεωρούνται ως συνδεόμενα πρόσωπα κατά την έννοια του άρθρου 143 του κανονισμού (ΕΚ) αριθ. 2454/93 της Επιτροπής(5) [για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα] δύνανται να υποβάλλουν μία μόνο αίτηση αδείας για τα εμπορεύματα που περιγράφονται στην αίτηση. Παράλληλα με τη δήλωση που απαιτείται σύμφωνα με το άρθρο 3 παράγραφος 2 στοιχείο ζ) του κανονισμού (ΕΚ) αριθ. 738/94, η αίτηση αδείας για την μη παραδοσιακή ποσόστωση πρέπει να περιέχει δήλωση σύμφωνα με την οποία ο αιτών δεν συνδέεται με κανέναν άλλο επιχειρηματία που έχει υποβάλει αίτηση για τη συγκεκριμένη γραμμή της παραδοσιακής ποσόστωσης.

7. Οι αιτήσεις χορήγησης αδείας εισαγωγής μπορούν να υποβάλλονται από την επομένη της δημοσίευσης του κανονισμού (ΕΚ) αριθ. 1394/2001 της 9 Ιουλίου 2001 στην Επίσημη Εφημερίδα των Ευρωπαϊκών Κοινοτήτων μέχρι τις 7 Σεπτεμβρίου 2001, στις 15.00, ώρα Βρυξελλών.

8. Σημείωση:

Οι διατάξεις που διέπουν τις ποσοστώσεις που αναφέρονται στην παρούσα ανακοίνωση περιέχονται στους ακόλουθους κανονισμούς:

Κανονισμός (ΕΚ) αριθ. 520/94 του Συμβουλίου της 7ης Μαρτίου 1994

(ΕΕ L 66 της 10.3.1994, σ. 1)·

Κανονισμός (ΕΚ) αριθ. 519/94 του Συμβουλίου της 7ης Μαρτίου 1994

(ΕΕ L 67 της 10.3.1994, σ. 89)·

Κανονισμός (ΕΚ) αριθ. 1138/98 του Συμβουλίου της 28ης Μαΐου 1998

(ΕΕ L 159 της 3.6.1998, σ. 1)·

Κανονισμός (ΕΚ) αριθ. 738/94 της Επιτροπής της 30ής Μαρτίου 1994

(ΕΕ L 87 της 31.3.1994, σ. 47)·

Κανονισμός (ΕΚ) αριθ. 983/96 της Επιτροπής της 31ης Μαΐου 1996

(ΕΕ L 131 της 1.6.1996, σ. 47)·

Κανονισμός (ΕΚ) αριθ. 1394/2001 της Επιτροπής της 9 Ιουλίου 2001

(ΕΕ L 187 της 10.7.2001, σ. 31).

(1) ΕΕ L 66 της 10.3.1994, σ. 1· κανονισμός όπως τροποποιήθηκε από τον κανονισμό (ΕΚ) αριθ. 138/96, της 22ας Ιανουαρίου 1996 (ΕΕ L 21 της 27.1.1996, σ. 6).

(2) ΕΕ L 187 της 10.7.2001, σ. 31.

(3) ΕΕ L 67 της 10.3.1994, σ. 89· κανονισμός όπως τροποποιήθηκε από τον κανονισμό (ΕΚ) αριθ. 1138/96, της 28ης Μαΐου 1998 (ΕΕ L 159 της 3.6.1998, σ. 1).

(4) ΕΕ L 87 της 31.3.1994, σ. 47· κανονισμός όπως τροποποιήθηκε τελευταία από τον κανονισμό (ΕΚ) αριθ. 983/96 της 31ης Μαΐου 1996 (ΕΕ L 131 της 1.6.1996, σ. 47).

(5) ΕΕ L 253 της 11.10.1993.

ΠΑΡΑΡΤΗΜΑ Ι

Μέγιστη ποσότητα που μπορεί να ζητηθεί από κάθε εισαγωγέα εκτός των παραδοσιακών

>ΘΕΣΗ ΠΙΝΑΚΑ>

ΠΑΡΑΡΤΗΜΑ II

ΚΑΤΑΛΟΓΟΣ ΤΩΝ ΑΡΜΟΔΙΩΝ ΕΘΝΙΚΩΝ ΑΡΧΩΝ

1. BELGIQUE/BELGIË

Ministère des affaires économiques Administration des relations économiques,

4e division: Mise en oeuvre des politiques commerciales

Services des licences

Ministerie van Economische Zaken Bestuur van de Economische Betrekkingen,

4e afdeling: Toepassing van de Handelspolitiek

Dienst Vergunningen

Rue Général-Leman/Generaal Lemanstraat 60 B - 1040 Bruxelles/Brussel Tél./Tel. (32-2) 206 58 16 Télécopieur/Fax (32-2) 230 83 22/231 14 84

2. DANMARK

Erhvervsfremme Styrelsen Vejlsøvej 29 DK - 8600 Silkeborg Tlf. (45) 35 46 60 00 Fax (45) 35 46 64 01

3. DEUTSCHLAND

Bundesamt für Wirtschaft und Ausfuhrkontrolle (BAFA) Frankfurter Straße 29-35 D - 65760 Eschborn Tel. (49) 619 69 08-0 Fax (49) 619 69 42 26/619 69 08 800

4. GREECE/ΕΛΛΑΔΑ

Ministry of National Economy General Secretariat of International Economic Relations

Directorate for Foreign Trade Issues

1, Kornarou Street GR - 10563 Athens Τηλ. (30-1) 328 60 31/328 60 32 Φαξ (30-1) 328 60 94/328 60 59

5. ESPAÑA

Ministerio de Economía y Hacienda Dirección General de Comercio Exterior Paseo de la Castellana, 162 E - 28046 Madrid Tel. (34) 913 49 38 94/913 49 37 78 Fax (34) 913 49 38 32/913 49 37 40

6. FRANCE

Service des titres du commerce extérieur 8, rue de la Tour-des-Dames F - 75436 Paris Cedex 09 Tél. (33-1) 55 07 46 69/95 Télécopieur (33-1) 55 07 46 59

7. IRELAND

Department of Enterprise, Trade and Employment Licencing Unit, Block C

Earlsfort Centre

Hatch Street

Dublin 2 Ireland Tel. (353-1) 631 25 41 Fax (353-1) 631 25 62

8. ITALIA

Ministero del Commercio con l'estero Direzione generale per la politica commerciale e la gestione del regime degli scambi - Divisione VII Viale America 341 I - 00144 Roma Tel. (39) 06 59 931/06 59 93 24 19/06 59 93 24 00 Fax (39) 06 592 55 56

9. LUXEMBOURG

Ministère des affaires étrangères Office des licences Boîte postale 113 L - 2011 Luxembourg Tél. (352) 22 61 62 Fax (352) 46 61 38

10. NEDERLAND

Belastingdienst/Douane Engelse Kamp 2 Postbus 30003 9700 RD Groningen Nederland Tel. (31-50) 523 91 11 Fax (31-50) 526 06 98/523 92 37

11. ÖSTERREICH

Bundesministerium für Wirtschaft und Arbeit Landstrasser Hauptstraße 55/57 A - 1031 Wien Tel. (43-171) 100 83 45 Fax (43-171) 100 83 86

12. PORTUGAL

Ministério da Economia Direcção-Geral das Relações Económicas Internacionais Avenida da República, 79 P - 1069-059 Lisboa Tel. (351) 217 91 18 00/217 91 19 43 Fax (351) 217 93 22 10/217 96 37 23 Telex: 13 418

13. SUOMI/FINLAND

Tullihallitus/Tullstyrelsen Erottajankatu 2/Skillnadsgatan 2 FIN - 00101 Helsinki/Helsingfors P./tfn (358-9) 61 41 F./fax (358-9) 614 28 52

14. SVERIGE

Kommerskollegium Box 6803 S - 113 86 Stockholm Tfn (46-8) 690 48 00 Fax (46-8) 30 67 59

15. UNITED KINGDOM

Department of Trade and Industry Import Licensing Branch Queensway House

West Precinct

Billingham TS23 2NF United Kingdom Tel. (44-1642) 36 43 33/36 43 34 Fax (44-1642) 53 35 57